Luc Besson
**Luc Paul Maurice Besson**, nado o 18 de marzo de 1959 en París, Francia, é un director, guionista e produtor francés de cinema. Entre as súas obras destacan *Le Grand Bleu*, *Nikita*, *Léon*, *Le Cinquième Élément* e *Arthur et les Minimoys*. Ten no seu haber numerosos premios de cinema tanto franceses como internacionais.

Traxectoria
-----------

Fillo dun matrimonio de monitores de submarinismo, criouse en Iugoslavia e Grecia. Por mor dun accidente de mergullo tivo que abandonar a idea de se converter en biólogo mariño e decidiu dedicarse ao cinema.

Despois de traballar coma asistente de dirección e de dirixir catro curtametraxes, debutou coma director en 1982 con *Le dernier combat*, un drama visual apocalíptico carente de diálogos ao longo de toda a cinta. En 1985 dirixiu o filme de xénero policiaco *Subway*, con Christopher Lambert e Isabelle Adjani coma protagonistas. Posteriormente rodou *Le Grand Bleu* en 1988, filme que trata sobre a apnea e que, a pesar de ser rexeitado maioritariamente pola crítica, se converteu nun filme de culto[].

En 1991 traballou con Anne Parillaud en *Nikita*, unha longametraxe sobre unha criminal que recibe formación por parte dos servizos secretos para devir unha asasina; o seu éxito nos Estados Unidos foi tal que o director John Badham rodou en 1993 unha segunda versión co título *A asasina*. O seu documental mariño *Atlantis*, de 1991, causou unha grande impresión pola calidade da súa fotografía[].

Besson traballou en numerosas producións co actor francés Jean Reno, quen interpretou entre outros o papel principal en *Léon* (1994), filme que supuxo o descubrimento de Natalie Portman. Igualmente, Besson destaca pola colaboración que fai nas bandas sonoras xunto a Eric Serra, quen compón a música para as súas obras. A custosa produción de ciencia ficción *Le Cinquième Élément*, de 1997, con Bruce Willis e Milla Jovovich nos papeis principais, foi un grande éxito de público. En 1999 rodou *Jeanne d'Arc*, unha película de corte histórico que recrea a vida da Doncela de Orleans.

Co filme *Arthur et les Minimoys*, de 2006, Besson rodou a historia de catro volumes que el mesmo escribiu. Na versión inglesa contou coas voces de Madonna, Snoop Dogg e David Bowie, entre outros. En 2007 escribiu o guión de *Taxi 4* e participou coma produtor no filme *Flora Plum* (2010), dirixido por Jodie Foster.

No ano 2000 fundou a empresa *Europacorp* para producir e distribuír filmes a nivel internacional.

Filmografía
-----------

### Coma director

* *The Last Battle* (1983)
* *Subway* (1985)
* *Le Grand Bleu* (1988)
* *Nikita* (1990)
* *Atlantis* (1991)
* *Léon* (1994)
* *Le Cinquième Élément* (1997)
* *Jeanne d'Arc* (1999)
* *Angel-A* (2005)
* *Arthur et les Minimoys* (2006)
* *Arthur et la vengeance de Maltazard* (2009)
* *Les Aventures extraordinaires d'Adèle Blanc-Sec* (2010)

### Coma produtor

* *Wasabi* (2001)
* *Yamakasi* (2001)
* *24 horas ó límite* 2003
* *Banlieue 13* (2004)
* *Revolver* (2005)
* *Taken* (2008)
* *Home* (2009)
* *Taken 2* (2012)

### Videoclips

* *Pull Marine* : Isabelle Adjani (1983)
* *Mon Légionnaire* : Serge Gainsbourg (1988)
* *Que mon coeur lâche* : Mylène Farmer (1993)
* *Love Profusion* : Madonna (2003)

Véxase tamén
------------

### Ligazóns externas

* Luc-besson.com Sitio Web Oficial

|  |  |
| --- | --- |
| Control de autoridades | 
* Wd: Q484779
* WorldCat
* VIAF: 39402466
* Allmovie: p81731
* AlloCiné: 626
* BIBSYS: 90781998
* BLBNB: 000369991
* BNE: XX1176274
* BNF: 120815926
* Box Office Mojo: lucbesson
* BRE: 3369612
* CineRessources: 646
* CiNii: DA05443574
* DeutscheBio: 119137909
* Discogs: 440414
* FAST: 242094
* Filmportal: ID
* GEC: 0249471
* GND: 119137909
* ICCU: RAVV098042
* IMDb: nm0000108
* ISNI: 0000 0001 2095 9639
* LCCN: nr88012368
* LUMIERE: 4
* Metacritic: luc-besson
* MusicBrainz: ID
* Munzinger: 00000019689
* NDL: 00512033
* NKC: mzk2004257421
* NLA: 35756881
* NLG: 184441
* NNDB: 000025550
* NTA: 073745065
* OL: OL812286A
* PTBNP: 1218594
* Rotten Tomatoes: luc\_besson
* SNAC: w6tx45wt
* SUDOC: 029171156
* TMDb: 59
* Treccani: luc-besson
* TVcom: luc-besson
* TVGuide: 184535
* WikiTree: Besson-41

 |